als_Latn dik_Latn tur_Latn
Gjatë të dielës, Zoran Zaev, publikoi propozimet për ministrat e rinj të kabinetit qeveritar. Propozimet kanë marrë mbështetje nga partia e Zaevit, dhe dy partitë politike shqiptare, Bashkimi Demokratik për Integrim dhe Aleanca për Shqiptarët, të cilat janë pjesë e koalicionit qeverisës. Dy partitë politike shqiptare do drejtojnë 7 ministri dhe një dikaster pa portofol . Në Prokurorinë Speciale Publike thane sot për Art Channel, se mandatari Zoran Zaev, nuk ka bërë ndonjë kërkesë zyrtare për verifikimin e kandidatëve të propozuar për në kabinetin e tij. Gjithashtu nga ky institucion rikujtojnë se nuk ka hetime për ndonjërin prej tyre.
Bordi qendror i LSDMsë në seancën e djeshme vendosi t’i propozojë Radmila Shekerinskën për ministre të Mbrojtjes, Oliver Spasovski i Punëve të Brendshme, Dragan Tevdovski i Financave, Nikolla Dimitrov i Punëve të Jashtme, Renata Deskoska e Arsimit dhe Shkencës, Goran Sugarevski i Transportit dhe Lidhjeve, Lupço Nikollovski i Bujqësisë, Mila Carovska e Punës dhe Politikës Sociale, Damjan Mançevski I Shoqërisë Informatike dhe Administratë, Robert Alagjozovski i Kulturës. Koço Angjushev është propozuar për kryeministër i Çështjeve Ekonomike, ndërsa Edmond Ademi, Robert Popovski, Adnan Qahil, Samka Ibrahimovski, Zoran Shapuriq dhe Zorica Apostolovska për ministra pa dikaster.
Bashkimi Demokratik për Integrim, një ditë më parë në seancën e kryesisë partiake vendosi që në kabinetin e ardhshëm të participojë me Hazbi Likën si zëvendëskryeministër të Sistem Politik dhe Marrëdhënie me Bashkësitë, Bujar Osmanin zëvendëskryeministër të angazhuar për Eurintegrime, Sadulla Duraku ministër i Mjedisit Jetësor dhe Planifikimit Hapësinor, Ramiz Merko ministër pa dikaster, Kreshnik Bekteshi ministër I Ekonomisë dhe Bylent Salihu ministër i Drejtësisë.
Ministër i Vetëqeverisjes Lokale është propozuar Suhejb Fazliu, ndërsa ministër i Shëndetësisë Arben Taravari. Fazliu dhe Taravari janë propozime të Aleancës për Shqiptarët. Për zgjedhjen e qeverisë së re deputetët duhet të votojnë më vonë deri të mërkurën në mesnatë, ndërsa në të duhet të votojnë të paktën 61 deputet prej Kuvendit 120 anëtarësh. Partitë nga koalicioni i ri qeveritar (LSDM, BDI dhe Aleanca për Shqiptarët) kanë mbështetje prej 62 deputetëve.
Lëvizja Besa ka vedosur që të mos jetë pjesë e koalicionit të ri qeveritar. Me këtë, shumica e re parlamentare do të ketë 62 vota në parlament, të mjaftueshme për miratimin e kabinetit qeveritar të zotit Zoran Zaev. Lëvizja Besa kishte kërkuar realizimin e disa parimeve që burojnë nga deklarata e përbashkët e partive shqiptare të Maqedonisë. Po ashtu kërkonte që në kabinetin e ri të mos ketë vend për persona të dyshuar nga Prokuroria e Posaçme për vepra kriminale. Lidhja Social Demokrate e Maqedonisë njoftoi përmes një komunikate se “mbeten dyert e hapura për bashkëpunim rreth reformave që e presin vendin dhe për gjithçka tjetër që paraqet interes për Republikën e Maqedonisë”.
als_Latn als_Latn als_Latn als_Latn als_Latn